cyanic-selkie/wikianc huggingface dataset:
Gustava Ērenpreisa velosipēdu fabrika
Velosipēdi un detaļas
Mazajām velosipēdu manufaktūrām un darbnīcām nebija ne iekārtu, ne arī pieredzes, lai izgatavotu sarežģītas detaļas, piemēram, ratu brīvrumbas, klaņu sistēmas u.c. mehāniskās detaļas, tad ar tām nodrošināja divas lielas velosipēdu fabrikas — „Latvello velosipēdu fabrika” un „G. Ērenpreis velosipēdu fabrika”, kas ražoja un tirgoja arī atsevišķas detaļas. Ik gadu izdotie detaļu katalogi piedāvāja iegādāties detaļas, sākot ar rāmju daļām, gultņiem un gatavām klaņu sistēmām, beidzot ar aksesuāriem — zvaniņiem un instrumentu somiņām.
Rūtes rūnu akmens
Rūtes rūnu akmens ir rūnu akmens, kas atrodas pie Rūtes (sv) baznīcas, Gotlandes lēnes teritorijā Zviedrijas austrumos. Tas uzstādīts ap 13. gadsimtu par godu vīrietim, kas kritis Somijā, un ir viens no vecākajiem rakstu avotiem, kurā pieminēta Somijas (finlandi) teritorija. Rūnas ir iegravētas uz šī vīrieša kapakmens.
Rūnu teksts ar latīņu burtiem (sākas no iegravētā apļa kreisās malas stūra un vijas gar riņķa malu):
Brigita Zeltkalne
Apbalvojumi
2000. gadā B. Zeltkalni apbalvoja ar trešās šķiras Triju Zvaigžņu ordeni un 1991. gada barikāžu dalībnieka piemiņas zīmi.
Marijas Debesbraukšanas un Svētā Jāņa Kristītāja baznīca
Marijas Debesbraukšanas un Svētā Jāņa Kristītāja baznīca (cz) ir Romas katoļu baznīca, kas atrodas Čehijas senās sudraba kalnraču pilsētas Kutna Horas Sedlecas rajonā. 1995. gadā Kutna Horas vecpilsēta iekļauta UNESCO Pasaules mantojuma sarakstā.
Gustava Ērenpreisa velosipēdu fabrika
Sports
Sākot no 19. gadsimta 80. gadiem, Latvijas teritorijā, kas šajā laikā atradās Krievijas Impērijas sastāvā, attīstījās riteņbraukšanas sporta kustība — 1886. gadā Rīgā tika dibināta pirmā riteņbraucēju organizācija Latvijā, kā arī šajā pašā gadā tika dibināta pirmā velosipēdu rūpnīca Krievijas Impērijā — „Leitnera velosipēdu fabrika”. Sākot ar šo laiku, velobraukšana kā sporta veids attīstījās gan Latvijā, gan starptautiski, tādējādi sekmējot arī vietējo velosipēdu rūpniecību.
Līdz ar to pēc Otrā Pasaules kara lielākās velosipēdu fabrikas Latvijā savā starpā konkurēja, lai nodrošinātu sportistus ar pēc iespējas labākiem divriteņiem. Ar „G. Ērenpreis velosipēdu fabrikas” ražotajiem sporta velosipēdiem sacensībās piedalījās tādi Latvijas riteņbraucēji kā Arvīds Immermanis, Andrejs Apsītis , Mārtiņš Mazūrs , Fridrihs Ukstiņš, Arvīds Lejnieks , Vitolds Savičs un Jēkabs Vilsons. Vairāki no šiem sportistiem dažādās riteņbraukšanas disciplīnās ar G. Ērenpreis velosipēdiem piedalījās vasaras olimpiskajās spēlēs — 1912. gada vasaras olimpiskajās spēlēs Stokholmā, Zviedrijā, 1924. gada vasaras olimpiskajās spēlēs Parīzē, Francijā, 1928. gada vasaras olimpiskajās spēlēs Amsterdamā, Nīderlandē, 1936. gada vasaras olimpiskajās spēlēs Berlīnē, Vācijā. G. Ērenpreis velosipēdu braucēji ieguva godalgotas vietas Latvijas mēroga sacensībās — Vienības braucienos, treka sacensībās, garo distanču braucienos, kā arī ārvalstu sacīkstēs laika posmā no 1930. līdz pat 1940. gadam.
Marijas Debesbraukšanas un Svētā Jāņa Kristītāja baznīca
Pirmo gotisko baznīcu šajā vietā (un visā Bohēmijas karalistē) sāka celt ap 1300. gadu vecās cisterciešu Sedlecas klostera baznīcas vietā. 1421. gadā klosteri nopostīja husīti un baznīca stāvēja drupās turpmākos divus gadsimtus. 1700. gadā klostera abats Jidržihs Slopeks nolēma baznīcu atjaunot. Baznīca tika atjaunota barokālās gotikas spilgtākā pārstāvja Jana Santini vadībā. 2001. gadā baznīcai tika veikta restaurācija.
Lobamba
Lobamba ir viena no Svatini vēsturiskajām galvaspilsētām. Šeit atrodas valsts parlaments un Mātes karalienes mītne. Kopējais iedzīvotāju skaits — 5800. Attālums līdz Svatini oficiālajai galvaspilsētai Mbabanei — 16 km.
Juris Varenais
Pirms Pirmā pasaules kara bijis Bauskas apriņķa karaklausības komisijas sekretārs. 1916. un 1917. gados ir Kurzemes Pagaidu zemes padomes loceklis. 1917. un 1918. gadā Varenais ir Kazaņas latviešu kolonijas padomes loceklis un tās pirmais sekretārs. 1919. gadā atgriežas Bauskā, kur līdz 1920. gadam pilda Bauskas kara zaudējumu komisijas priekšnieka amatu.
No 1919. līdz 1925. gadam Varenais ir vēlēts Bauskas pilsētas galva. No 1926. gada 1. janvāra līdz savai nāvei ir Bauskas notārs. Vienlaikus turpina būt Bauskas pilsētas domnieks un revīzijas komisijas vadītājs pēc 15. maija apvērsuma.
Sabiedriskais darbinieks
Bija Bauskas Latviešu krājaizdevu kases padomes priekšsēdētājs. Bauskas latviešu draudzē baznīcas priekšnieks. Latvijas Sarkanā Krusta Bauskas nodaļas līdzdibinātājs. Pieminekļu valdes Bauskas nodaļas loceklis. 13. Bauskas Aizsargu pulka štāba rotas saimniecības vada komandieris. Darbojies Kara aviācijas fonda Bauskas apriņķa apakškomisijā. Bauskas Namīpašnieku Biedrības, Bauskas namīpašnieku savstarpējās ugunsapdrošināšanas biedrības, Bauskas namīpašnieku kredītbiedrības līdzdibinātājs un ilggadīgs vadītājs.
Ugunsdzēsējs
Juris Varenais 1901. gadā iestājies Bauskas Brīvprātīgo ugunsdzēsēju biedrībā un līdz Pirmajam pasaules karam pilda ūdens piegādes komandiera vietnieka pienākumus. Atgriežoties Bauskā, kļūst par biedrības priekšnieku 1920. gadā un no 1931. gada ir tās goda biedrs. 1932. gadā ievēlēts Latvijas Ugunsdzēsēju savienības padomē un vēlāk kļūst par tās priekšsēdētāju. 1928. gadā pbalvots ar 4. šķiras Triju Zvaigžņu ordeni.
Hermanis Treijs
Johans Hermanis Treijs (1794–1849,, vēlāk Treu) bija luterāņu mācītājs, literāts, grāmatu apgādātājs. Rīgas Jāņa latviešu draudzes virsmācītājs. Avīzes "Tas Latviešu Ļaužu Draugs" izdevējs (1832-1846).
Dzīvesgājums
Dzimis 1794. gada 27. oktobrī Rīgā muitas direktora Johana Bruno Treija un viņa sievas Helēnas, dzimušas Meijeres, ģimenē. Mācījās Rīgas Domskolā (1806-1810), pēc tam Vidzemes guberņas ģimnāzijā (1810-1813). Studēja teoloģiju Tērbatas universitātē (1814-1816). Bija luterāņu mācītājs Biķernieku draudzē (1819), Rīgas Jāņa latviešu draudzes diakons (1819-1822), virsmācītājs (1822-1846).
Laikraksta "Tas Latviešu Ļaužu Draugs" izdošana tika apturēta 1846. gadā sakarā ar tā vēršanos pret latviešu pāreju pareizticībā. 1847. gadā H. Treiju uz pieciem gadiem izsūtīja no Baltijas guberņām, Viņš bija spiests uzturēties Kauņā, kur viņš kalpoja luterāņu draudzē.
Miris 1849. gada 21. janvārī, viesojoties pie radiem Rīgā.
Mamayocaris
Mamayocaris ir Pygocephalomorpha kārtas un Pygocephalidae dzimtas izmirušu augstāko vēžu ģints. Šo ģinti 1962. gadā aprakstīja Harolds Kellijs Bruks, izmantojot paraugus no Teksasas agrā perma nogulumiem. Tās ir sīku vēžveidīgo formas, kas dzīvoja paleozojā, karbona un perma periodos. Ģintī ir iekļautas 3 sugas. Tipveida suga ir Mamayocaris jepseni.
Kolombo (nozīmju atdalīšana)
Kolombo var būt:
Mamayocaris
Apraksts
Karapaksam ir īsi priekšējie sānu dzelkšņi, aiz kuriem parasti seko branhiostegītu malas zobojuma pieci zobi. Aknu dzelkšņu nav. Kakla rievu veido divas daļas, kas vidū strauji noliecas uz aizmuguri. Karapksa dorsālie ķīļi ir vāji izteikti. Telsons ir gandrīz trīsstūrveidīgas formas, sānos ar vienu furkālo daivu pāri. Mātītēm ir spermas uzglabāšanas kamera, bet oostegīti nav atrasti.
Kolombo (nozīmju atdalīšana)
Cilvēki ar šādu uzvārdu:
Mamayocaris
Sistemātika
Ģintī ir zināmas 3 sugas.
(†) — izmirušu organismu grupa.
1772. gads Latvijā
Šajā lapā ir apkopoti '''1772. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. 5. augustā Krievijas Impērija pēc slepenas vienošanās ar Prūsiju anektēja Inflantijas vaivadijas teritoriju.
FK Homel
FK Homel (be) ir Baltkrievijas futbola klubs no Gomeļas, kas spēlē Baltkrievijas Pirmajā līgā. Klubs dibināts 1959. gadā.
Lipuški (Sutru pagasts)
Lipuški ir ciems Sutru pagastā, Līvānu novadā. Atrodas 197 km attālumā no Rīgas.
Juka Rahja
Juka Rahja (fi; dzimis 1887. gada 19. jūlijā, miris 1920. gada 31. augustā) bija somu revolucionārs, Somijas komunistiskās partijas aktīvists.
Lipuški (Sutru pagasts)
Iedzīvotāju skaita izmaiņas
Esošajās robežās, pēc CSB datiem.
Juka Rahja
Jukas brāļi Eino Rahja un Jāko Rahja arī bija revolucionāri.
Juka Rahja 1903. gadā iestājās Krievijas sociāldemokrātiskajā strādnieku partijā. 1905. gada revolūcijas laikā bija viens no Kronštates sacelšanās organizētājiem. No 1905. līdz 1913. gadam dzīvoja Somijā, darbojoties strādnieku kustībā. Pēc tam darbojās partijas aktivitātēs Sanktpēterburgā. 1917. gadā piedalījās Februāra revolūcijā.
Pēc Oktobra revolūcijas bija augstākā komisāra palīgs somijas lietās, darbojās somu Sarkanās gvardes organizēšanā. 1918. gada janvārī Juka Rahja noorganizēja vilcienu ar bruņojumu, kuru pavadīja uz Somiju. Vilcienam uzbruka Baltie somi, un Juka tika ievainots kājā. Pēc sarkano zaudējuma Somijas pilsoņu karā Juka Rahja atgriezās Petrogradā. Viņš arī organizēja greznumlietu un pārtikas kontrabandu no Somijas uz Padomju Krieviju.
1918. gadā bija viens no Somijas komunistiskās partijas (SKP) dibinātājiem, un kļuva par tās Centrālkomitejas locekli. 1919. gadā bija SKP pārstāvis Kominternes 1. kongresā.
1920. gada 31. augustā Juku Rahju noslepkavoja (Slaktiņš Kūsinena klubā) ar partijas vadību neapmierināta grupa.
Trīsciema 6. līnija
'''Trīsciema 6. līnija''' ir iela Rīgā, Ziemeļu rajona Trīsciema apkaimē. Tā sākas pie krustojuma ar Trīsciema ielu un beidzas krustojumā pie Senlejas ielu. Ielas garums ir 204 metri.
Ielu savienojumi
Trīsciema 6. līnija krustojas ar:
Umberto Kolombo
Umberto Kolombo (it; dzimis, miršanas datums nav zināms) bija itāļu vieglatlēts, 1900. gada vasaras olimpisko spēļu dalībnieks.
Kolombo 1900. gada vasaras olimpiskajās spēlēs Parīzē startēja divās vieglatlētikas skriešanas disciplīnās — 100 metros un 400 metros. Abās disciplīnās viņš startēja tikai kvalifikācijas kārtā.
Eduards Kasparsons
Eduards Kasparsons (no 1940. gada — Avots; dzimis 1898. gada 18. maijā Aizkraukles pagastā, miris 1943.(?)) bija Bauskas pilsētas vadītājs un skolotājs.
Strādājis pilsētas skolu valdē un bijis skolotājs Bauskas pilsētas pamatskolā. 1928. gadā apbalvots ar 5. šķiras Triju Zvaigžņu ordeni. Pēc 1934. gada 15. maija apvērsuma 31. maijā iecelts par Bauskas pilsētas vecāko bez jebkādas iepriekšējas pieredzes pašvaldības darbā. 1938. gadā apbalvots ar Atzinības krusta ordeņa 4. šķiru. Pēc jaunā pašvaldību likuma pieņemšanas 1939. gadā no jauna apstiprināts par Bauskas vadītāju. Latviskošanas uzplūdos, kas sākās pēc vāciešu izceļošanas 1939. gada rudenī, 1940. gada aprīlī oficiāli maina savas ģimenes uzvārdu uz Avots.
Amatu zaudējis pēc Latvijas okupācijas 1940. gada 9. jūlijā, pēc vācu okupācijas 1941. gada septembra sākumā atjaunots amatā, taču veselības dēļ no tā drīz atkāpjas. Nāves datums neskaidrs, vēl 1943. kā smagi slims ārstējas Bauskas slimīcā.
13. Bauskas Aizsargu pulka rotas komandieris, pulka adjutants. Darbojies Latviešu veco strēlnieku biedrības Bauskas nodaļā, Bauskas apriņķa skolotāju biedrībā, Latvijas bērnu palīdzības sabiedrības Bauskas nodaļā, Bauskas trūcīgo bērnu apgādāšanas komitejā.
Liene Sebre
Liene Sebre (dzimusi 1990. gadā) ir latviešu aktrise.
Kopš 2015. gada ir Latvijas Nacionālā teātra aktrise.
Mario Gaspars
Mario Gaspars (es, dzimis ) ir spāņu futbolists, spēlē aizsarga pozīcijā, bijušais Spānijas futbola izlases dalībnieks. Kopš 2009. gada Gaspars pārstāv La Liga komandu Villarreal CF.
Spānijas futbola izlases sastāvā Gaspars debitēja spēlē pret Ukrainu.
TGV
TGV (fr — 'liela ātruma vilciens') ir Francijas ātrvilcienu sistēma, kuru apkalpo valsts dzelzceļa operatora SNCF meitas uzņēmums SNCF Voyages.
Sistēmu 1970. gados izveidoja GEC-Alsthom (tagad Alstom) un SNCF. Lai gan sākotnēji bija plānots vilcienus darbināt ar gāzes turbīnām, pēc 1973. gada naftas krīzes projekts tika izmainīts uz elektropiedziņas vilcieniem. Pirmā līnija LGV Sud-Est starp Parīzi un Lionu atklāta 1981. gadā. Līdz 2012. gadam TGV ceļu kopgarums sasniedza 2037 km.
TGV sistēmas vilcieni brauc ar lielāko ātrumu pasaulē, regulāri sasniedzot 320 km/h. Speciāli sagatavoji TGV vilcieni vairākkārt uzstādījuši ātruma rekordus sliežu transportam. 2007. gadā sasniegts 574,8 km/h ātrums.
Neredzamais cirks
Pusaudze Fēbe 1976. gadā dodas uz Eiropu, lai uzzinātu ko vairāk par savas māsas pašnāvību. Savas izmeklēšanas laikā Fēbe iemīlas savas mirušās māsas bijušajā draugā.
TGV
TGV vilcieni sastāv no divām lokomotīvēm un posmotiem vagoniem. Vilcienus izgatavo uzņēmums Alstom (dzinējsistēmu Belfortā, bet ritošo daļu Eitrē). Sliežu ceļš tiek būvēts bez asiem pagriezieniem, lai vilcieni varētu braukt lielā ātrumā.
Drebkava
Drebkava (de, dsb) ir pilsēta Vācijā, Brandenburgā, Šprē-Neises apriņķī, 14 kilometrus uz dienvidrietumiem no Kotbusas.
Vēsture
Rakstos pirmoreiz minēta 1280. gadā. Pēc Otrā pasaules kara līdz 1990. gadam ietilpa VDR.
Lūks Makšeins
Biogrāfija
1992. gadā uzvarējis Pasaules junioru šaha čempionātā U10 vecuma grupā. 2002. gadā Goa izcīnījis sudraba medaļu Pasaules junioru šaha čempionātā U18 vecuma grupā. 2003. gadā kopā ar Krišnanu Sašikiranu un Alekseju Drejevu dalījis pirmo vietu Esbjergas starptautiskajā šaha turnīrā The North Sea Cup. 2004. gadā Pamplonas starptautiskajā šaha turnīrā dalījis pirmo vietu ar Emīlu Sutovski un Migelu Iljeskasu un bijis trešais turnīrā Drammenē. 2005. gadā uzvarējis Igvaldas (Spānija) starptautiskajā šaha turnīrā. 2006. gadā Liverpūlē bijis trešais Eiropas Savienības individuālajā šaha čempionātā. 2010. gadā Toronto uzvarējis starptautiskajā šaha turnīrā Canadian Open un Volvegas (Nīderlande) starptautiskajā šaha turnīrā Remco Heite Schaaktoernooi, kā arī kopā ar Višvanatanu Anandu dalījis otro vietu Londonas starptautiskajā šaha turnīrā London Chess Classic (uzvarējis Magnuss Karlsens). 2011. gadā kopā ar Davidu Navaru uzvarējis Veikanzē (Nīderlande) šaha festivāla Tata Steel B turnīrā.
Pārstāvējis Anglijas komandu lielākajos komandu šaha turnīros:
Par panākumiem turnīros FIDE 1997. gadā Makšeinam piešķīrusi starptautiskā meistara (IM), bet 2000. gadā - starptautiskā lielmeistara (GM) nosaukumu. Sešpadsmit gadu vecumā kļuvis par visjaunāko šaha lielmeistaru Lielbritānijas šaha vēsturē (šo rekordu 2007. gadā pārspēja Deivids Hauels) un bijis trešais angļu šahists (pēc Maikla Adamsa un Naidžela Šorta, kas FIDE Elo reitingu sarakstā pārsniedzis 2700 punktu robežu.
Trīsciema 7. līnija
'''Trīsciema 7. līnija''' ir iela Rīgā, Ziemeļu rajona Trīsciema apkaimē. Tā sākas pie krustojuma ar Trīsciema ielu un beidzas krustojumā ar Senlejas ielu. Ielas garums ir 169 metri.
Ielu savienojumi
Trīsciema 7. līnija krustojas ar:
Lipuški (Čornajas pagasts)
Lipuški ir ciems Čornajas pagastā, Rēzeknes novadā. Atrodas 251 km attālumā no Rīgas.
Daltons Trambo
Daltons Trambo (en, dzimis, miris ) bija amerikāņu rakstnieks un scenārists, kas ir sarakstījis scenārijus tādām filmām kā "Romas brīvdienas" (Roman Holiday), Exodus, "Spartaks" (Spartacus) un Thirty Seconds Over Tokyo.
Progress MS-23
Progress MS-23 (Прогресс МС-23; SKS apzīmējums ISS-84P) ir Krievijas automātisks Progress-MS sērijas kravas kosmosa kuģis, kas Starptautiskajā kosmosa stacijā (SKS) nogādāja kravu. To orbītā palaida 2023. gada 24. maijā.
Daltons Trambo
Trambo bija viens no Holivudas desmitnieka, kas atteicās atskaitīties Pretamerikānisko darbību komitejas namam (HUAC) 1947. gada komitejas veiktajā izmeklēšanā par komunisma ietekmi uz mākslas filmu industriju, tādēļ viņš tika iekļauts Holivudas melnajā sarakstā. Pēc iekļaušanas melnajā sarakstā Trambo vairs nebija iespēju strādāt kinoindustrijā. Tomēr viņš slepenībā turpināja darbu, rakstot kinoscenārijus zem citu autoru vārdiem. Vairāki no šādi sarakstītajiem darbiem ieguva plašu ievērību. Nenosaucot īsto autora vārdu, divām filmām, kuru scenārijus bija sarakstījis Trambo, tika piešķirtas Amerikas Kinoakadēmijas balvas par labāko literatūras oriģinālavotu; vienu par scenāriju filmai "Romas brīvdienas" (Roman Holiday, 1953), ko viņā vietā saņēma cits rakstnieks, un vienu par scenāriju filmai The Brave One (1956), ko Trambo bija sarakstījis slēpjoties aiz pseidonīma.
Progress MS-23
Krava
Kopējā kravas masa starta brīdī bija 2491 kg. Īpašajās tvertnēs ietilpa degviela, saspiestas gāzes (slāpeklis) , ūdens. Hermētiskajā kravas telpā (pavisam ) bija iekārtas stacijas apkalpošanai un zinātniskajiem pētījumiem, pārtikas preces, apģērbs, higiēnas, medicīnas preces.
Daltons Trambo
Sabiedrības pozitīvā attieksme pret Trambo kā rakstnieku un veiksmīgie scenāriji filmām Exodus un "Spartaks" (Spartacus) ļāva viņu 1960. gadā izslēgt no melnā saraksta. Rakstnieku ģilde tikai 60 gadus pēc filmas "Romas brīvdienas" (Roman Holiday) iznākšanas atzina viņu par patieso scenārija autoru abām Kinoakadēmijas balvu ieguvušajām filmām.
Progress MS-23
Lidojuma gaita
Progress MS-22 tika palaists 12:56:07 UTC ar nesējraķeti Sojuz-2.1a no Baikonuras kosmodroma. Tajā pašā dienā 16:19 UTC kosmosa kuģis saslēdzās ar SKS automātiskā režīmā pie Poisk moduļa.
Daltons Trambo
2015. gada novembrī iznāca filma "Trambo", kas ir biogrāfisks stāsts par Daltonu Trambo. Trambo lomu atveido Braians Krenstons, kas par šo lomu tika nominēts vairākām kino nozares balvām, tajā skaitā arī Amerikas Kinoakadēmijas balvai.
Injaki Viljamss
Injaki Viljamss (es, dzimis ) ir ganiešu izcelsmes Spānijas futbolists, spēle uzbrucēja pozīcijā. Pašlaik (2022) Viljamss pārstāv La Liga komandu Bilbao "Athletic" un Ganas futbola izlasi.
Sasniegumi
Athletic Bilbao
Oļegs Dementjevs
Oļegs Dementjevs (ru; - 1991) bija Krievijas šahists un treneris.
Biogrāfija
PSRS sporta meistars šahā (1965). Veiksmīgi piedalījies Krievijas PFSR šaha čempionātos: 1970. gadā dalījis 3.-4. vietu (turnīrā uzvarējis nākamais Pasaules čempions šahā Anatolijs Karpovs), bet 1971. gadā ieņēmis 2. vietu. 1970. gadā PSRS šaha čempionāta finālā Rīgā dalījis 10.-11. vietu. 1974. gadā uzvarējis PSRS sporta biedrības «Burevestnik» šaha čempionātā. Piedalījies arī 1976. gada Latvijas šaha čempionātā Rīgā, kurā dalījis 5.-7. vietu. No 1970. gadu vidus strādājis par treneri Kaļiņingradā un tur sekmējis šaha attīstību.
Horramābāda
Vēsture
Pilsēta zināma kopš 3. gadu tūkstoša p.m.ē. kā viens no Elamas Simašku dinastijas cietokšņiem Simaša. Sasanīdu impērijas laikā (3.—7. gadsimts) kā Šāpūrhāsta bija viena no svarīgākajām un attīstītākajām pilsētām; impērijas laikā tika uzbūvēts Falakolaflākas (Šāpūrhāstas) cietoksnis. 7. gadsimtā pilsētu iekaroja un stipri nopostīja arābi. Sefevīdu dinastijas laikā Horramābāda kļuva par ostāna (provinces) centru. Mūsdienu pilsēta sāka augt 20. gadsimta sākumā.
Konstantīns Koniks
Konstantīns Koniks (et; 1873—1936) bija igauņu ārsts un politiķis. Igaunijas Glābšanas komitejas loceklis (1918).
Dzīvesgājums
Pēc Februāra revolūcijas gadā Koniks piedalījās Igaunijas Darba partijas (Eesti Tööerakond) dibināšanā, bija Autonomās Igaunijas guberņas Veselības aprūpes departamenta vadītājs. Kad 1918. gada 18. februārī sākās plašs vācu armijas uzbrukums (operācija "Dūres sitiens") no pozīcijām Latvijā un Igaunijas arhipelāga salās, Pagaidu zemes padomes Vecāko padome 19. februārī izveidoja Igaunijas Glābšanas komiteju trīs cilvēku sastāvā, kurā bija Konstantīns Petss, Jiri Vilmss un Konstantīns Koniks. Vācu okupācijas laikā 1918. gada augustā Koniku apcietināja un atbrīvota tikai pēc Novembra revolūcijas Vācijā. Igaunijas brīvības cīņu laikā Koniks bija Iekšlietu ministrijas Vispārējās veselības administrācijas vadītājs (1918—1920) un Satversmes sapulces loceklis (1919—1920).
1920. gadā viņš pārtrauca politisko darbību, bija Tartu Universitātes ķirurģijas profesors (1920-1936), Medicīnas fakultātes dekāns (1920-1931) un Tartu Universitātes Brūču klīnikas vadītājs (1920-1933).
1932. gadā viņu ievēlēja par Parlamenta deputātu un viņš neilgi bija Igaunijas Republikas izglītības un sociālo lietu ministrs Jāna Tenisona ceturtajā valdībā (1933). Miris pēc smadzeņu triekas 1936. gada 3. augustā.
Snovbords 2022. gada ziemas olimpiskajās spēlēs — snovborda kross sievietēm
Snovborda kross sievietēm bija viena no 11 disciplīnām snovbordā 2022. gada ziemas olimpiskajās spēlēs. Sacensības notika Gentinas sniega parkā, Džandzjakou 2022. gada 9. februārī. Sacensībās kopā bija pārstāvētas 32 sportistes no 13 valstīm.
Olimpisko zelta medaļu šajā disciplīnā izcīnīja ASV sportiste Lindsija Džekobelisa, sudraba medaļu ieguva Francijas sportiste Hloja Trespoša, bet bronzas medaļu ieguva Kanādas sportiste Meriete O'Daina. Džekobelisai šī bija pirmā olimpiskā zelta medaļa, bet O'Daina ieguva savu pirmo olimpisko medaļu.
Kvalifikācija
Kopā sacensībām varēja kvalificēties 32 snovbordistes. No vienas valsts varēja startēt ne vairāk kā četras sportistes. Lai sportiste varētu piedalīties sacensībās, viņai bija jābūt vismaz 100,00 FIS punktiem, FIS punktu sarakstā 2022. gada 17. janvārī un 30 labāko finišētāju sarakstā Pasaules kausa sacensībās vai 2021. gada FIS snovborda pasaules čempionātā.
Izsēšanas braucieni
Izsēšanas braucienos startēja visi 32 sportsti. Pirmo braucienu veica pilnīgi visi sportisti, savukārt otrajā braucienā startēja tikai sportisti, kuri 1. braucienā bija ieguvuši 17. — 32. vietu.
Astodaļfināls
Pēc izsēšanas kārtas visi sportisti, ņemot vērā iegūto rezultātu, tika sadalīti astodaļfinālu 8 braucienos. Katrā no 8 braucieniem divi labākie sportisti kvalificējās nākamajai kārtai.
— kvalifikācija nākamajai kārtai.
Ceturdaļfināls
Ceturdaļfinālā startēja 16 labākie sportisti no astodaļfināla. Katra ceturdaļfināla divi labākie sportisti kvalificējās pusfinālam.
— kvalifikācija nākamajai kārtai.
Pusfināls
Pusfinālā startēja 8 labākie ceturdaļfinālā braucošie sportisti. No katra pusfināla divi labākie sportisti kvalficējās lielajam finālam, bet pārējie četri sportisti startēja mazajā finālā.
— kvalifikācija nākamajai kārtai.
Fināls
Fināls bija sadalīts divās kārtās Lielajā finālā startēja komandas, kuras pusfinālos bija ieguvušas 1. un 2. vietu. Šajā finālā notika cīņa par olimpiskajām medaļām. Mazajā finālā startēja komandas, kuras pusfinālos bija ieguvušas 3. un 4. vietu. Šajā fināla kārtā notika cīņa par 5. — 8. vietu.
Pārstāvētās valstis un sportisti
Sieviešu sloupstaila sacensībās startēja 32 sportisti no 13 valstīm.
Iekavās norādīts sportistu skaits no attiecīgās valsts.
Vēverauka
Vēverauka (arī Vieverauka) ir ciems Vārkavas novada Vārkavas pagastā. Atrodas pagasta dienvidos 13,4 km no pagasta centra Vārkavas, 15,6 km no novada centra Vecvārkavas un 221,1 km no Rīgas.
Apdzīvotā vieta atrodas nomaļus no valsts autoceļiem.
Drieliņi
Drieliņi ir ciems Limbažu novada Pāles pagastā. Atrodas pagasta dienvidu daļā.
Apdzīvotā vieta atrodas pie autoceļa P12, Svētupes upes krastā.
Apdzīvotā vieta veidojusies ap Drieliņu muižas (Badenhof) centra.
Panetolikos FC
Panetolikos FC ir Grieķijaas futbola klubs, kas spēlē Grieķijas Superlīgā.
1065. gads
1065. gads bija gads, kas pēc Jūlija kalendāra sākās piektdienā.
1773. gads Latvijā
Šajā lapā ir apkopoti '''1773. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Daugavas province atradās Pleskavas guberņas sastāvā.
Arābu pavasaris
Arābu pavasaris ir demonstrāciju, protestu un militāru konfliktu revolucionārs vilnis, kas notika arābu pasaulē no 2010. decembrim līdz 2011. gada decembrim.
Notikumi aizsākās 2010. gada 18. decembrī Tunisijā. Protestu rezultātā tika gāzti valstu līderi Tunisijā, Ēģiptē un Jemenā. Lībijā un Sīrijā protesti pārauga pilsoņu karā. Lībijā pilsoņu kara rezultātā tika gāzts Muammara Kadāfi režīms. Plaša sacelšanās notika Bahreinā, taču tā tika apspiesta. Lieli protesti notika Alžīrijā, Irākā, Jordānijā, Kuveitā, Marokā un Sudānā; nelieli protesti- Libānā, Mauritānijā, Omānā, Saūda Arābijā, Džibutijā un Rietumsahārā. Nozīmīgākajās naftas ieguves valstīs (Saūda Arābija, AAE, Katara, Kuveita, Omāna) valdošās ģimenes ir spējušas saglabāt varu.
Liska
Liska ir ciems Feimaņu pagastā, Rēzeknes novadā. Atrodas 232 km attālumā no Rīgas.
Apdzīvotā vieta atrodas pie vietējā autoceļa V591 (Vainova_Rogozovka).
Klārks Leiblī
Klārks Mouzss Leiblī (en; dzimis, miris ) bija amerikāņu vieglatlēts, 1900. gada vasaras olimpisko spēļu dalībnieks.
Leiblī 1900. gada vasaras olimpiskajās spēlēs Parīzē startēja 100 metru skriešanas disciplīnā. Kvalifikācijas kārtas priekšskrējienā viņš ieguva pirmo vietu ar rezultātu 11,4 sekundes. Pusfināla skrējienā viņš ieguva otro vietu ar rezultātu 10,9 sekundes un kvalificējās atkārtotajam skrējienam, kur izcīnīja trešo vietu, taču finālam nekvalificējās.
Leiblī bija Mičiganas Universitātes students un 1899. gadā spēlēja futbolu kā pussargs Michigan Wolverines futbola komandā.
Tirgvedības komplekss
Tirgvedības pasākumu komplekss jeb vienkārši tirgvedības komplekss vai tirgvedības pasākumi, dažkārt arī mārketinga mikss (no en), ir tirgvedības plānošanas modelis, kas tradicionāli koncentrējās uz 4P — produktu, cenu (price), izvietojumu (place) un veicināšanu (promoting), kuru veiksmīga plānošana un īstenošana ļautu sasniegt mērķa tirgū nospraustos mērķus. Tirgvedības kompleksa konceptu pirmo reizi aprakstīja Amerikas Tirgvedības asociācijas prezidents Nīls Bordens (Neil Borden).
4P modelis
Tirgvedības pasākumu kompleksā produkts tiek uzskatīts par galveno, jo uzņēmuma piedāvātā lieta vai pakalpojums ir jāpārdod. Uz produktu attiecas lēmumi par produkta funkciju, izskatu, zīmolu, iepakojumu un apkalpošanas garantiju.
Cena ir svarīga, jo tā lielā mērā ietekmēs uzņēmuma apgrozījumu, peļņu un pārdošanas apjomus. Ar cenu ir saistīti lēmumi par iespējamo atlaižu apjomu un izpirkumnomas piedāvājumu.
Manītsokas lidosta
Manītsokas lidosta (kl, dk) ir lidosta Grenlandes dienvidrietumos, Manītsokas apdzīvotajā vietā. Lidosta tiek izmantota vietējiem lidojumiem.
Tirgvedības komplekss
4P modelis
Izvietojums attiecas uz produkta izplatīšanas kanāliem, veikalu tīkliem un loģistiku, lai nodrošinātu tā nonākšanu pie mērķa pircējiem.
Manītsokas lidosta
Regulārie lidojumi:
Tirgvedības komplekss
4P modelis
Veicināšana iekļauj visus tirgvedības, reklāmas un sabiedrisko attiecību pasākumus, kas vērsti uz potenciālo pircēju uzmanības piesaistīšanu un pārliecināšanu par pirkuma veikšanu. Tradicionālajā tirgvedībā visus četrus P kontrolēja produkta ražotājs.
7P modelis
Papildus 4P modelim šis modelis izmanto vēl trīs parametrus — procesus (process), cilvēkus (people) un pierādījumus (physical environment).
Pierādījumi ir uzņēmuma radītais fons, kurā tiek piedāvāts produkts. Tie var būt uzņēmuma birojs, inventārs, reklāmas zīmes, drukātās brošūras un interneta mājaslapa.
Cilvēki ir uzņēmuma darbinieki, pārdevēji un apkalpošanas nodrošinātāji, visi cilvēki, ar kuriem pircējs saskaras pirkuma veikšanas laikā.
Procesi ir procedūras, kas nodrošina pārdošanas īstenošanas gaitu.
Četru C modelis
Pēdējos gadu desmitos populārs kļuvis arī "četru C" modelis, kas lielāku uzmanību velta klienta vajadzībām — klientu (consumer), cenu (costs), komunikāciju (communication) un ērtību (convenience).
Koncentrēšanās uz klientiem
Uz klientiem vērstās tirgvedības modelis angliski pazīstams kā SIVA (Risinājums, informācija, vērtība, pieejamība) un balstīts uz atšķirīgu 4P interpretāciju, kurā 4P tiek uztverti no klienta ieguvuma viedokļa:
Pārspīlēta fokusēšanās tikai uz potenciālo klientu vajadzībām vēl pirms produkta radīšanas no vienas puses nodrošina uzņēmēju no neveiksmēm tirgū, taču tā arī ierobežo jaunievedumus un jaunu tehnoloģiju lēcienus. Koncentrēšanās tikai uz klientu viedokļiem rada riskus, ko rada aptaujas jautājumu formulējumi, kā arī aptaujas dalībnieku atbilžu patiesums. Šī parādība plaši pazīstama ātrās ēdināšanas restorānos, kuru klienti aptaujās norāda, ka ēdienkartē vēlas redzēt vairāk salātus, jo uz šādu atbildi viņus spiež sabiedrības noskaņojums. Tādēļ šī pieeja ir vairāk piemērota tradicionālām, uz apkalpošanu vērstām nozarēm, kur klienta ērtība ir galvenā.
Luangva
Luangva (en) ir 770 kilometrus gara Zambezi kreisā krasta pieteka Zambijas austrumos. Lejtecē upe veido Zambijas un Mozambikas robežu.
Izteka — netālu no Malāvijas robežas. Tek dienvidrietumu virzienā. Luangva ir viena no vismazāk pārveidotajām upēm Dienvidu Āfrikā. Ietek Zambezi pie Luangvas pilsētas, vietā, kur satiekas Zambijas, Mozambikas un Zimbabves teritorijas. Pie upes izveidoti Ziemeļluangvas nacionālais parks un Dienvidluangvas nacionālais parks.
Bauskas Brīvprātīgo ugunsdzēsēju biedrība
Bauskas Brīvprātīgo ugunsdzēsēju biedrība ir 1869. gada 22. aprīlī dibināta biedrība. Tās sākotnējais nosaukums bija Bauskas ugunsdzēsēju biedrība, bet pēc statūtu maiņas 1923. gadā biedrība maina nosaukumu uz Bauskas Brīvprātīgo ugunsdzēsēju biedrību. Pašlaik atrodas Bauskā, Pilskalna ielā 13a.
Vēsture
19. gadsimta Bauskā ēkas bija no koka ar salmu jumtiem, kas bija par iemeslu biežiem ugunsgrēkiem. Biedrības statūti apstiprināti 1869. gada 1. martā. Uz pirmo sapulci sanākuši 32 biedri. Iegādāti dzēšamie rīki — divas ūdens mucas, šļūtene, kāpnes. Pirmie dibinātāji un vadītāji bija pilsētas vācieši, tāpēc arī oficiālā valoda bija vācu.
1871. gada 11. janvārī nodibināta palīdzības kase, 1872. gadā iegādāti jauni dzēšamie rīki. 1891. gadā nodibināta arī slimības un bēru kase. 1894. gada 6. aprīlī biedrības 25 gadu jubileja atcelta, jo Bauskā plosījusies holēras epidēmija. Par neiztērēto naudu nopirkts jauns ūdens sūknis. 1902. gadā izveidots ūdens pieslēgums pie Teodora Lodinga alus darītavas ūdens rezervuāra. 1914. gadā no 54 biedriem pilsētā paliek tikai 21, jo pārējie tiek iesaukti armijā. Biedrības darbība turpmākos piecus gadus ir apgrūtināta.
1919. gada decembrī nodibināts ugunsdzēsēju pūtēju orķestris. No 1918. līdz 1919. gadā biedrības priekšnieks ir Kārlis Bergholcs. No 1919. gada ugunsdzēsēju biedrības priekšnieks ir Juris Varenais. Komandas virsnieks no 1919. līdz 1928. gadam ir Kārlis Bergholcs, bet no 1928. gada Jēkabs Freijs. 1929. gadā biedrībā ir 7 goda un 6 mūža biedri, 58 ugunsdzēsēji, 46 kārtībnieki, 1 feldšeris, 2 sanitāri, 12 biedri-veicinātāji, 21 mūziķis un dāmu komiteja.
Lisova
Lisova ir ciems Rundēnu pagastā, Ludzas novadā. Atrodas 295 km attālumā no Rīgas.
Liza Trasa
Mērija Elizabete "Liza" Trasa (en, 1975) ir bijusī Apvienotās Karalistes Konservatīvās partijas vadītāja un premjerministre. Bijusī Apvienotās Karalistes tieslietu ministre un lordkanclere (2016), sieviešu un līdztiesības ministre (2019) un ārlietu ministre (2021). Pēc 44 dienām amatā, 20. oktobrī, paziņoja par atkāpšanos no amata, kļūdama par visīsāko laiku amatā pavadījušo premjerministru.
Dzīvesgājums
Dzimusi 1975. gada 26. jūlijā Oksfordā matemātikas profesora un medmāsas ģimenē. Dzīvoja Peislijā (Skotija) un Līdsā, studēja filozofiju, politiku un ekonomiku Oksfordas Universitātes Mertona koledžā. 1996. gadā viņa sāka darboties Konservatīvajā partijā, strādāja par grāmatvedības ekonomisti uzņēmumā Shell, pēc tam Cable & Wireless. 2010. gadā viņa uzvarēja vispārējās vēlēšanās Dienvidrietumu Norfolkas vēlēšanu apgabalā. Kamerona pirmajā kabinetā Trasa no 2012. līdz 2014. gadam bija Izglītības departamenta parlamentārā valsts sekretāra vietniece, atbildot par izglītību un bērnu aprūpi. No 2014. līdz 2016. gadam viņa bija vides, pārtikas un lauku lietu ministre. Referenduma kampaņā par dalību ES viņa aģitēja pret Apvienotās Karalistes izstāšanos no Eiropas Savienības, bet pēc Breksita atbalstītāju uzvaras 2016. gada 23. jūnija referendumā viņa mainīja savu nostāju un kļuva par izstāšanās atbalstītāju. 2016. gada 14. jūlijā viņa kļuva par Terēzas Mejas valdības tieslietu ministri un lordu kancleri, 2017. gadā — par Valsts kases galveno sekretāri. Boriss Džonsons 2019. gada 24. jūlijā Trasu iecēla par starptautiskās tirdzniecības sekretāri un Tirdzniecības padomes priekšsēdētāju, bet 10. septembrī — par sieviešu un līdztiesības ministri. 2021. gada septembrī Trasu iecēla par ārlietu ministri.
Pēc tam, kad 2022. gada jūlijā Boriss Džonsons skandālu dēļ bija spiests atkāpties no amata, Konservatīvās partijas iekšienē tika izvēlēti vairāk nekā desmit kandidāti, no kuriem tika atlasīta Trasa un Rišī Sūneks. Visu partijas biedru balsojumā ar 57,4% uzvarēja L. Trasa.
1774. gads Latvijā
Šajā lapā ir apkopoti '''1774. gada notikumi Latvijas vēsturē'''. Kurzemes, Zemgales un Sēlijas vēsturiskās zemes atradās Kurzemes un Zemgales hercogistes sastāvā. Piltenes apgabals pakļāvās tiešai Polijas-Lietuvas kopvalsts pārvaldei, saglabājot savu autonomiju, statūtus, landtāgu un tiesu. Vidzemes vēsturiskā zeme atradās Krievijas Impērijas Rīgas guberņas Rīgas un Cēsu provinču sastāvā. Latgales vēsturiskā zeme kā Daugavas province atradās Pleskavas guberņas sastāvā.
Čiekurkalna 1. šķērslīnija
'''Čiekurkalna 1. šķērslīnija''' ir iela Rīgā, Ziemeļu rajona Čiekurkalna apkaimē. Tā sākas pie krustojuma ar Čiekurkalna 1. līniju un beidzas krustojumā ar Čiekurkalna 2. līniju. Ielas garums ir 245 metri.
Ielu savienojumi
Čiekurkalna 1. šķērslīnija krustojas ar:
Advokāts (filma)
"Advokāts" (en) ir 2013. gada krimināltrilleris, kura režisors un viens no producentiem ir Ridlijs Skots. Galvenās lomas filmā atveido Maikls Fasbenders, Penelope Krusa, Kemerone Diasa, Havjers Bardems un Breds Pits. Filmas pirmizrāde notika Londonā.
Alkatības dzīts, Advokāts iekuļas sarežģītā narkotiku lietā netālu no Huaresas un Teksasas robežas.
Jāko Rahja
Jāko Rahja (fi; dzimis 1872. gada 13. janvārī, miris 1926. gada 22. februārī) bija somu revolucionārs, komunistu funkcionārs Sarkanajā Somijā 1918. gadā un vēlāk Padomju Krievijā.
Dzīvesgājums
Jāko Rahja dzimis Kalajoki, Somijā. Vēlāk ģimene pārcēlās uz Krieviju, kur Kronštatē dzimuši viņa brāļi Eino Rahja un Juka Rahja, kuri vēlāk arī kļuva par revolucionāriem. Jāko strādāja Somijā uz dzelzceļa. Jāko Rahja 1903. gadā iestājās Krievijas sociāldemokrātiskajā strādnieku partijā.
Somijas pilsoņu kara laikā 1918. gadā Jāko Rahja bija Sarkanās Somijas pilnvarotais par dzelzceļu. No janvāra līdz martam viņš Urālos un Sibīrijā nodarbojās ar pārtikas iepirkšanu Sarkanās Somijas vajadzībām. Pēc Sarkano sakāves Somijas pilsoņu karā Jāko Rahja darbojās Padomju Krievijā.
1920. gada 31. augustā Jāko Rahja tika ievainots uzbrukumā Kūsinena klubam Petrogradā, kad grupa somu komunistu nogalināja Somijas komunistiskās partijas vadītājus. Šajā slaktiņā tika nošauts Jāko brālis Juka.
Jāko Rahja bija Petrogradas guberņas Centrālās izpildkomitejas priekšsēdētāja vietnieks nacionalitāšu jautājumos. Vēlāk Autonomajā Karēlijas PSR bija Centrālās izpildkomitejas loceklis un strādnieku—zemnieku inspekcijas tautas komisārs.
Miris 1926. gada 22. februārī no plaušu tuberkulozes. Apbedīts Petrozavodskā brāļu kapos Ļeņina laukumā.
Ludzas Vissvētās Dievmātes aizmigšanas baznīca
Ludzas Vissvētās Dievmātes aizmigšanas baznīca ir Latvijas pareizticīgo dievnams, kas atrodas Latgales ielā 121 Ludzā.
Vēsture
Baznīca Ludzas pilsētas centrā celta no 1843. līdz 1845. gadam pēc arhitekta A. Zaharova projekta vēlā krievu klasicisma stilā krusta formā ar Toskānas ordeņa kolonām. 1878. gadā dievnams ieguva katedrāles nosaukumu. No 1896. līdz 1911. gadam Ludzas baznīcas pārzinis bija virspriesteris (protojerejs) Fjodors Ņikonovičs, kuru 1907. gadā ievēlēja par Krievijas III Valsts domes locekli. Ar viņa gādību noritēja baznīcas pārbūve, no 1900. līdz 1901. gadam baznīcas kupolu pacēla par 8 m augstāk, zvanu torni – par 4 m. 1906. gadā tornī novietoja 1667 kg smagu zvanu. 1938. gadā Vasaras svētku sestdienā Ludzā plosījās liels ugunsgrēks, kura laikā aizdegās katedrāles kupols un no tā nogāzās krusts, taču ugunsgrēka sekas bija novērstas līdz tā paša gada Jaunavas Marijas svētkiem 15. augustā.
Daudzpunktu režģis
Trīsdimensionālajā datorgrafikā un telpiskajā modelēšanā, daudzstūru režģis ir punktu, malu un skaldņu kolekcijas, kuras nodefinē daudzstūra objektu. Skaldnes parasti ir trijstūri, četrstūri vai citi izliekti daudzstūri, jo tas atvieglo renderēšanu. Var būt arī situācijas kurās skaldnes ir ieliekti daudzstūri vai pat daudzstūri ar caurumiem.
Daudzstūru režģa izpēte ir liela datorgrafikas un ģeometriskās modelēšanas zinātnes apakšnozare. Dažāda veida daudzstūru režģi ir izmantoti dažādiem pielietojumiem un mērķiem. Uz daudzstūru režģiem var izmantot daudz dažādas operācijas: Būla operācijas, izlīdzināšanu, vienkāršošanu un citas operācijas. Daudzstūru režģiem eksistē arī algoritmi staru izsekošanai, kolīziju konstatēšanai, un cieto ķermeņu dinamikai. Ja skaldņu vietā renderē režģa malas, modelis kļūst par karkasa kontūru modeli.
Elementi
Objektiem, kurus izveido, izmantojot daudzstūru režģus, ir jāsatur vairāki elementu tipi. Šie tipi ir punkti, malas, skaldnes, daudzstūri un virsmas. Daudzos pielietojumu gadījumos tiek saglabāti tikai punkti, malas un skaldnes vai daudzstūri. Rederētājs var atbalstīt tikai skaldnes ar trīs stūriem, šajos gadījumos daudzstūri ir jāizveido izmantojot daudz šādas skaldnes, kā redzams attēlā. Bieži daudzi renderētāji vai nu atbalsta skaldnes ar četriem un vairāk stūriem, vai ir spējīgas pārveidot daudzstūrus par trijstūriem reāllaikā. Šo funkciju dēļ nav vajadzība saglabāt režģi, izmantojot tikai trijstūrus.
Davids Ulstrēms
Davids Ulstrēms (sv, dzimis ) ir zviedru hokejists, spēlē uzbrucēja pozīcijā. Pašlaik (2020) Ulstrēms pārstāv Šveices hokeja līgas vienību EHC Biel-Bienne.
Spēlētāja karjera
Iepriekš Ulstrēms ir spēlējis Zviedrijas hokeja līgas komandā HV71, NHL komandā Ņujorkas "Islanders", AHL komandā Bridžportas "Sound Tigers" un Tūsonas "Roadrunners", KHL komandās Jaroslavļas "Lokomotiv", Prāgas "Lev", Čerepovecas "Severstal", Novosibirskas "Sibirj", Minskas "Dinamo" un Rīgas "Dinamo".
Zaķīši
Zaķīši (agrāk arī Šusts, Zaciši, Zatiši) ir ciems Vārkavas novada Vārkavas pagastā. Atrodas pagasta dienvidaustrumos 11,3 km no pagasta centra Vārkavas, 13,5 km no novada centra Vecvārkavas un 221,7 km no Rīgas.
Apdzīvotā vieta atrodas nomaļus no valsts autoceļiem, pie Bleideņas ietekas Šusta ezerā.
Zvārtavas muiža
Zvārtavas muiža (de) ir muiža, kas atrodas Gaujienas pagastā, Smiltenes novadā, Latvijā. Valsts nozīmes arhitektūras piemineklis.
Vēsture
1922. gadā muižas pilī iekārtots Aizsargu nams. Pēc Otrā pasaules kara darbojās skola (līdz 1969. gadam), vietējais kolhozs noliktavām izmantoja pils pagrabus. 1970. gadā muižas pils nonāca Latvijas Mākslinieku savienības īpašumā. Tajā notiek starptautiski mākslinieku semināri un izstādes. Ierīkots viesu nams.
Kompleksā ir pils, dārznieka māja, klēts, vējdzirnavas, staļļi, kuros iekārtotas mākslinieku darbnīcas, dažas saimnieciskās ēkas. Muižas pils celta 1881. gadā neogotikas stilā. Laukakmeņu mūris, divi stāvi, stāvs divslīps jumts. Uz pils sliekšņa akmenī iekalts teksts Hic habitat Felicitas, nihil mali intret (no latīņu valodas: "Šeit mājo laime, nekas ļauns neienāk").
Pekausis
Pekausis jeb Čeburaška ir tēls bērnu literatūrā no 1966. gada padomju rakstnieka Eduarda Uspenska stāsta. Tas ir arī galvenais varonis Romāna Kačanova animācijas filmu seriālā, ko veidoja studijā Sojuzmuļtfiļm. Pirmā filma iznāca 1969. gadā. Tajā viņa balsi ierunājusi Klāra Rumjanova.
Selso Borhess
Selso Borhess Mora (es; dzimis ) ir Kostarikas futbolists, pussargs, Kostarikas futbola izlases dalībnieks. Kopš 2020. gada spēlē Spānijas La Liga kluba Akoruņas "Deportivo" sastāvā.
Augusts Strindbergs
Augusts Strindbergs (sv; — ) bija zviedru dramaturgs, romānists, gleznotājs un esejists. Četras desmitgades ilgajā karjerā viņš uzrakstīja vairāk nekā 60 lugas, kā arī vairāk nekā 30 cita veida darbus. A. Strindbergs tiek uzskatīts par modernās zviedru literatūras "tēvu" un viņa darbs Röda rummet (1879) tiek uzskatīts par pirmo romānu modernajā zviedru literatūrā. Citi viņa slaveni darbi ir "Tēvs" (Fadren) (1887), "Jūlijas jaunkundze" (Fröken Julie) (1888), "Inferno" (Inferno) (1897), "Uz Damasku" (Till Damaskus) (1898), "Sapņu spēle" (Ett drömspel) (1902) un "Spoku sonāte" (Spöksonaten) (1908). Ir tikušas radītas operas, filmas balstoties uz viņa darbiem.
Kapteinis Nemo
Kapteinis Nemo ir izdomāts tēls, ko radījis franču zinātniskās fantastikas autors Žils Verns (1828–1905). Nemo parādās divos Verna romānos — 20 000 ljē pa jūras dzelmi (1870) un Noslēpumu sala (1874), kā arī Verna lugas Voyage à travers l'impossible  epizodē (1882).
Nemo ir noslēpumains tēls. Viņš ir indiešu radžas dēls, zinātnes ģēnijs, kas klejo pa jūras dzelmi savā zemūdenē, sauktā par Nautilus, ko viņš uzbūvēja no dažādās pasaules vietās izgatavotām detaļām, kuras tika piegādātas montāžai vienuviet. Nemo cenšas radīt bargas, kontrolētas pārliecības tēlu, bet viņu motivē slāpes pēc atriebības un naids pret imperiālismu, kas vērsts galvenokārt pret Britu impēriju. Viņu nomāc arī pašpārmetumi par kuģa apkalpes locekļu nāvi un pat ienaidnieka jūrnieku bojāeju.
Edvards Vesterlunds
Edvards Vesterlunds (fi; dzimis, miris ) bija somu grieķu-romiešu stila cīkstonis, 1924. gada vasaras olimpisko spēļu čempions, pasaules čempions, pasaules un Eiropas čempionātu medaļnieks.
Biogrāfija
Edvards Vesterlunds sāka cīkstēties kā pusaudzis. Viņš pārstāvēja Helsinku atlētu klubu Helsingfors. Kā parasti Somijā, viņš sākotnēji piedalījās tikai grieķu-romiešu stila sacensībās. Taču kopš 1920. gadu vidus piedalījās arī valsts mēroga brīvā stilā sacensībās. Vesterlunda starptautiskā karjera sākās jau 1921. gadā, kad viņš pasaules čempionātā Helsinkos grieķu un romiešu cīņā ieguva 3. vietu vidējā svara kategorijā. 1922. gadā Stokholmā Edvards Vesterlunds kļuva par pasaules čempionu grieķu-romiešu stilā vieglajā svarā. Savas karjeras lielāko panākumu viņš sasniedza 1924. gadā vasaras olimpiskajās spēlēs Parīzē, kur guva uzvaru grieķu-romiešu stila vidējā svara kategorijā. Viņš piedalījās arī 1928. gada vasaras olimpiskajās spēlēs Amsterdamā, kur ieguva bronzas medaļu grieķu-romiešu stila vieglajā svara kategorijā. Visbeidzot, savas karjeras beigu posmā viņš kvalificējās arī 1936. gada olimpiskajām spēlēm Berlīnē. Tur viņš startēja grieķu-romiešu stilā pussmagā svara kategorijā, taču ieguva tikai 8. vietu.
Eiropas čempionātos, kurus regulāri organizēja no 1925. gada, viņš cīnījās tikai 1933. gadā Helsinkos. Viņš ieguva 3. vietu grieķu un romiešu cīņas vidējā svara kategorijā.
Edvards Vesterlunds trīs reizes bija Somijas čempions, viņš šo titulu nav izcīnījis biežāk galvenokārt Somijas spēcīgās konkurences dēļ. Viņa spēcīgākais konkurents bija Veine Kokinens.
Edvarda Vesterlunda brāļi Kalle un Emīls bija labi cīkstoņi.
Lisovski
Lisovski ir ciems Silmalas pagastā, Rēzeknes novadā. Atrodas 244 km attālumā no Rīgas.
Kurmenes katoļu baznīca
Kurmenes Svētā Pētera Romas katoļu baznīca ir Romas Katoļu Rīgas metropolijas Jelgavas diecēzes draudzes baznīca. Tā atrodas Bauskas novada Kurmenes pagasta centrā Kurmenē. Šobrīd prāvests Kurmenes Svētā Pētera draudzē ir Andrejs Mediņš.
Vēsture
Sākotnēji Kurmenē bijusi grāfa Antona Komarovska 1820. gadā būvēta koka kapela, veltīta Svētajam Antonijam, kas atradusies Skaistkalnes baznīcas pakļautībā. Tāpēc dievkalpojumus šeit turējuši Skaistkalnes priesteri. Kapela atradusies Kurmenes muižas parkā. Kapelu 1845. gadā un 1851. gadā apmeklējuši bīskapi Civinskis un Volnovičs, par ko kapelas sienas pielika piemiņas plāksnes.
Pašreizējo mūra baznīcu vecās koka kapelas vietā uzbūvēja grāfs Pēteris Komarovskis 1870. gadā un nosauca par godu Svētajam Pēterim. Tā sākotnēji celta kā Skaistkalnes baznīcas filiāle un bija paredzēta pamatā Komarovsku ģimenei un muižas ļaudīm. Pēc Kurmenes majorāta īpašnieka P. Komarovska ierosinājuma 1919. gadā dievnams tika nodots draudzes vajadzībām, kad šeit tika nodibināta katoļu draudze.
Eksterjers
Baznīca ir ķieģeļu un dolomīta akmeņu mūra celtne, celta klasicisma stilā. Tā ir 24,5 metrus gara, 18,5 metrus plata un 8 metrus augsta ēka ar dakstiņu jumtu un diviem vidēji augstiem ar skārdu segtiem torņiem, kuros ir vaļēji logi. Vienā no torņiem ir 16 pudus smags zvans. Starp torņiem virs zelmeņa uzstādīta koka Svētā Pētera skulptūra, ko 1930. gadā no ozola darinājis "Kraukļu purva" kokgriezējs Zālītis. No ārpuses ēka apmesta un krāsota. Ieejas durvis no gala un sakristejas. Dievnama abos sānos ir 10 logi, altāra pusē divi logi. Baznīcu ieskauj dārzs, ko noslēdz vienu metru biezs un pusotru metru augsts dolomīta akmeņu žogs ar dakstiņu jumtu. Koka vārti ir no gala un sakristejas.
Interjers
Tā ir triju navu telpa ar cementa flīžu grīdu un koka apmestiem griestiem. Vidējā navā griesti veidoti velvē, bet sānu navās līmeniski. Kora telpas ar ērģelēm, zem tām priekštelpa, no kuras ir ieejas torņa daļā uz kora telpu un noliktavu. Griestus balsta divi četrstūraini mūra pīlāri, katrā pusē pa vienam. Presbitēriju no lūgšanu zāles atdala koka dievgalds. Tā abās pusēs ir sakristejas, virs kurām ir ložas, kur agrāk sēdējušas baznīcas dibinātāju ģimenes. Kreisās puses sakristejā ir kāpnes, kas ved uz kanceli. Dievnamā ir trīs altāri. Galvenais jeb centrālais atrodas centrā pie presbitērija gala sienas, tas ir ar četriem pīlāriem, pa diviem katrā pusē, starp kuriem ir krucifikss ar Pestītāja tēlu. Sānu altāriem ir divi pīlāri un tie ir bagātīgi rotāti kokgriezumiem. Labajā pusē ir Svētā Antona altāris ar svētā gleznu, bet kreisajā pusē — Svētā Pētera altāris ar viņa gleznu. Aplūkojami ir divi konfesionāli, kristību galds, kvadrātveidīga kancele un divas lustras.
Draudze
Draudze iekļaujas Romas Katoļu Rīgas Metropolijas klēra Jelgavas diecēzē. Draudzi apkalpoja paulīniešu tēvi no Skaistkalnes baznīcas. Par patstāvīgu draudzi kļuva 1919. gada 1. janvārī ar savu prāvestu. Draudzei piederīgi ir Romas katoļi, kas dzīvo Kurmenes pagastā un tā apkārtnē. Dievkalpojumi notiek vienu reizi nedēļā un svētku dienās. Draudzes lielākie svētki ir Svēto Pētera un Pāvila svētki un Otrās Lieldienas. Draudzei ir sešas kapsētas — Kurmenes, Cepurnieku, Verpeļu, Sietiņu, Mūrmuižas un Kankaļu kapsēta.
Vasilis Kotroniass
Vasilis Kotroniass (gr; dzimis Atēnās) ir Grieķijas starptautiskais lielmeistars šahā (1990), kas no 1998. līdz 2004. gadam ir pārstāvējis Kipru.